شەفەق نیوز/ بەرزەوبوین
نرخ بانزین رەوش رانندەیل ماشینەیل ئاڵشت کرد ک فرەیان ناچار بوین کراگە لە ٥٠٠ ئەرا
١٠٠٠ دینار گرانترەو بکەن.
خاوەن بانزینخانەیلە
و بەشیگ لە ئەندامەیل ئەنجومەن پارێزگاگە باسیگ لە گرانی بانزینەگە نەکردن، و خوەیان
نەخستنە وەر قسەکردن، باوکی عومەر کولبی ئەندام پەرلەمان کوردستان ئەرا ئاژانس شەفەق
نیوز وت: حکومەتەگە خوەی یەکەمین وەرپرسە لە بەرزەوبوین نرخ بانزین، و بایەتە گامەیل
زوییگ بنەێد ئەرا پاڵپشتی نرخەیل بانزین ئەرا خەڵکەگە، و بانزینەگە ئەرا تەنیا دوو
کۆمپانیا لە هەرێم گیر نارێد، و بەرنامەی راسییگ ئەرا نواگردن گرانی سوتەمەنی دانەێد
تا کۆمپانیایلە بەد وەکاری نارن.
کەماڵ جەبار یەکیگە
لە رانندەیل ماشینەیل کرا لە شار سلێمانی ئەرا ئاژانس شەفەق نیوز وت: نرخ بانزین لە
بانزینخانەیلە وەشیوەیگ رووژانە گرانەو بوود وەبی هیچ چەودیریکردنیگ یا هەڵوێستیک لەلایەن
حکومەت، ک ناچارمان کرد نرخ گواستنەوە بەرزەو بکەیمن هەرچەن سوارەیلە کەمن و ماشینەیلە
فرەن، و نێزانیمن کەی ئی کارە چارەسەر کریەێد، 
گشتی خوەی لە وەرپرسایەتی خەێدە کنار، و ئێمە و هاووڵاتییەیلە باجەگەی دەیمن.
سالار حەمە سەعید،
ئەویش رانندەیگە وە چەوەڕی سواریگ لە جادەیل سلێمانی وسیاگە، دیاری کرد ک فرەی تەکسیەیلە
جویلە نێکەن تا بانزینیان وەبیخود تەواو نەوود، لەێرا چەوەڕی ریواریگ کەیمن شایەت وەگەردمان
سوار بوود.
سەعید هەمیش ئەرا
ئاژانس شەفەق نیوز وت: ئەو رانندەیلە ک کراگە گران کردنە کوناهنبار نیین، ک هەر رووژیگ
بانزین گرانترەو بوود و هیچ ئومیدیگ وە داوەزین نرخەگەی نەیریمن، و حکومەتەگەیش نووڕێدە
پیمان.
